Անն Ֆրանք

Անալիզ Անն Ֆրանք, () Ան հրէական ցեղասպանութեան զոհերէն մէկն է: Ան ճանչցուած է իր հրատարակուած օրագիրով՝ The Diary of A Young Girl, որ կը ներկայացնէ իր կեանքը 1942 թուականէն մինչեւ 1944 թուական, Երկրորդ Համաշխարհային Պատերազմի ընթացքին: The Diary of A Young Girl օրագիրը/գիրքը, ամբողջ աշխարհի գրականութեան ամէնէն նշանաւոր գիրքերէն մէկն է, եւ անոր վրայ հիմնուած են բազմաթիւ թատրոններ եւ ֆիլմեր:

 Կենսագրութիւն 
Անն Ֆրանք ծնած է Գերմանիոյ մէջ, սակայն ան գրեթէ բոլոր կեանքը ապրած է Ամսթըրտամի մէջ, որովհետեւ իր ընտանիքը հոն տեղափոխուած է իր փոքր տարիքէն, պատերազմի պատճառով: Բազմաթիւ ժամանակներու ընթացքին, ինքը եւ իր ընտանիքը կը պահուըտէին գրադարաններու մէջ որպէսզի փրկուին Նացիական ուժերէն:

Երբ ինքը եւ իր ընտանիքը ձերբակալուեցան Օգոստոս 1944 թուականին, Անն իր օրագիրքը պահեց իր մօտ եւ շարունակեց անոր մէջ գրել: Ինքը այս օրագիրքը ստացած էր որպէս տարեդարձի նուէր: Անն եւ իր քոյրը՝ Մարկոթը, փոխադրուեցան բանակատեղ մը, ուր կ'ըսուի թէ մի քանի ամիս ետք անոնք մահացան հիւանդութեան պատճառով: Քննարկումը որ կատարուեցաւ Անն Ֆրանքի տան մէջ կը ճշդէ թէ ինք մահացաւ Փետրուար 1944 թուականին:
Աննին հայրը, Օթթօն, որ միակն էր Ֆրանք ընտանիքէն՝ ողջ մնաց: Աննին օրագիրը գտաւ 1947 թուականին: Առաջին անգամ 1957 թուականին թարգմանուեցաւ անգլերէնի եւ ետքը տարբեր 60 լեզուներու:

Անն Ֆրանքը կոչուած է «մարդկային դէմքը ցեղասպանութեան», որորվհետեւ նոյնիսկ պատերազմի, չարչարանքի ու տեղահանութեան ժամանակ, ան իր օրագիրին մէջ գրած է որ ինք դեռ յոյս ունի մարդոց մէջ, եւ նոյնիսկ այդ բոլոր դժուար պայմանները անցնելով իր ընտանիքին հետ Անն Ֆրանք ըսած է, թէ աշխարհը ունի իր գեղեցիկ կողմերը:

 Մահը 
3 Սեպտեմբեր, 1944 թուականին Անն Ֆրանք եւ իր ամբողջ ընտանիքը տեղահան եղան իրենց վայրերէն ու 3 օր քալելէ ետք անոնք հասան բնակավայր մը: Աննին հայրը՝ Օթթօն կը բաժնուի իրենցմէ Նացիստ ուժերուն կողմէ, իսկ անոր մայրը՝ Էտիտթը սովամահ կ'ըլլայ: Անն կը մնայ իր քրոջ Մարկոթին հետ: Նացիստ ուժերը Մարկոթին, Աննին եւ ուրիշ 8,000 կիներու ու աղջիկներու կը մերկացնէին եւ անոնց չարաչար կ'աշխատցնէին: Անոնք նաեւ կը ստանային շատ քիչ սնունդ: Մի քանի օր ետք ուրիշ խումբ մը կրկին կը տեղահանուի, անոնց մէջ ըլլալով Աննը: Իսկ Մարկոթը նոյն տեղը կը մնայ ու մի քանի օր ետք կը մահանայ:
250px|thumb|Անն Ֆրանքին յուշարձանը Ամսթերտամի մէջ:
1945 թուականին սկիզբը, հիւանդութիւն մը կը տարածուի երկրին մէջ, սպանելով աւելի քան 17,000 մարդիկ: Այս հիւանդութեան քաոսային իրավիճակով զբաղուած, չենք գիտեր Աննին իսկական մահուան պատճառը: Աննին եւ Մարկոթին ճշգրիտ մահուան թուականները յայտնի չեն:

Պատերազմի աւարտէն ետք, 107,000 հոգիէ միայն 5,000 ողջ կը մնայ ու 30,000 կը գաղթէPark, Madison. "Researchers say Anne Frank perished earlier than thought", CNN, 1 April 2015:

Անն Ֆրանքը սիրած է կեանքը, բնութիւնը եւ մարդիկը: Ան արժեւորած է ուսումը, կեանքի հաճոյքները եւ կեդրոնացած է աշխարհի լաւ կողմերուն վրայ։ Ան նաեւ կը նկատուի գրականութեան կարեւոր դէմքերէն մէկը:

 Մանուկ Աղջկան Մը Օրագիրը 

 Հրատարակութիւն 

 1947 թուականին հրատարակուած Het Achterhuis (բառացիօրէն՝ «Ետին Տունը»), Ֆրանքի օրագրի առաջին հոլանտերէն հրատարակութիւնը, որ յետագային թարգմանուեցաւ անգլերէն որպէս The Diary of a Young Girl։
 1945 թուականի Յուլիսին, այն քոյրերը՝ Ճանի եւ Լիըն Պրիլլեսլայփըրները, որոնք Աննա եւ Մարգոթ Ֆրանքի հետ էին Պերկեն-Պելզէնի մէջ, քոյրերուն մահը հաստատելէ ետք, Միփ Քիզը Աննայի հօրը՝ Օթթօ Ֆրանքին, յանձնեց անոր տետրերը (ներառեալ կարմիր-սպիտակ ճեգաւոր օրագիրը) եւ կցկտուր գրառումներու կապոց մը, որոնք ինք եւ Պէփ Վոսքոյլը փրկած էին՝ յուսալով զանոնք վերադարձնել Աննային։
 Օթթօ Ֆրանքը յետագային մեկնաբանեց, թէ չէր գիտակցած, որ Աննան իրենց թաքնուելու ժամանակաշրջանին այսքան ճշգրիտ եւ լաւ գրուած արձանագրութիւն մը պահած էր։ Իր յուշագրութեան մէջ, ան նկարագրեց օրագիրը կարդալու ցաւոտ գործընթացը, ճանչնալով նկարագրուած դէպքերը եւ յիշելով, որ որոշ զուարճալի դրուագներ արդէն լսած էր իր աղջկան կողմէ բարձրաձայն կարդացուած։ Ան առաջին անգամ տեսաւ իր աղջկան աւելի անձնական կողմը եւ օրագրի այն բաժինները, որոնք ան չէր քննարկած որեւէ մէկու հետ՝ նշելով. «Ինծի համար անիկա յայտնութիւն մըն էր... Ես գաղափար չունէի անոր մտածումներուն ու զգացումներուն խորութեան մասին... Ան բոլոր այս զգացումները իւրենց պահած էր»։

 Ծանօթագրութիւններ 

 Արտաքին յղումներ 
 Ամստերդամում Աննա Ֆրանկի տուն-թանգարան 

Ստորոգութիւն:Հոլանտացիներ
Ստորոգութիւն:Ցեղասպանութեան զոհեր